Paterna porta al Senat les esmenes per a millorar els accessos a Font del Gerro i el Parc Fluvial del Túria
22/09/2015

# Paterna porta al Senat les esmenes per a millorar els accessos a Font del Gerro i el Parc Fluvial del Túria

[![Paterna porta al Senat les esmenes per a millorar els accessos a Font del Gerro i el Parc Fluvial del Túria](/images/noticias/recurso/by-pass.jpg)](/images/noticias/recurso/by-pass.jpg)

22.09.2015

L’alcalde de Paterna reivindica en la Cambra Alta el finançament necessari per a construir els accessos a la 2a Fase del Polígon Fuente del jarro i protegir el Parc Fluvial del Túria

L’Ajuntament de Paterna, a través del Grup Municipal Socialista en el Senat, presentarà en la Cambra Alta dos esmenes als Pressupostos Generals de l’Estat amb el propòsit d’aconseguir la inversió necessària per a escometre dos dels projectes històrics de Paterna: la construcció dels accessos a la 2a fase del Polígon Industrial de Font del Gerro i la millora del manteniment del Parc Fluvial del Túria.

Després que els diputats populars rebutjaren estes millores en el Congrés, l’alcalde de Paterna Juan Antonio Sagredo continua tocant a totes les portes que siguen necessàries fins a aconseguir el finançament per a executar estes infraestructures vitals per al municipi i per a la qual els socialistes reclamen 2.000.000 euros.

Sagredo espera que, fins a la votació de les esmenes, els populars recapaciten i incloguen estos projectes en els pressupostos estatals ja que, amb la inversió sol•licitada, no sols es millorarà la mobilitat i accessibilitat d’un dels polígons industrials més importants d’Espanya i d’Europa sinó que s’intervindrà en manteniment del Parc Fluvial del Túria, frenant així l’imparable deteriorament que pateix des de fa anys.

“Sol•licitem la inversió necessària per a donar resposta a dos necessitats històriques de Paterna la posada l en marxa de les quals milloraria l’accessibilitat i mobilitat de les prop de 450 empreses i 9.000 treballadors de Font del Gerro i als centenars de veïns que cada cap de setmana s’acosten al corredor verd del parc Fluvial del Túria”, ha afirmat Sagredo per a reclamar al Govern d’Espanya “que tinga en consideració i incloga e els seus pressupostos una ciutat com és Paterna, amb més de 5.000 m2 de sòl industrial, més de 67.000 habitants i que constitueix un dels principals nuclis econòmics de la comarca de l’Horta i de la Comunitat Valenciana”.